**JONIŠKIO RAJONO SAVIVALDYBĖS 2020–2022 METŲ**

**STRATEGINIS VEIKLOS PLANAS**

**03 PROGRAMOS „SOCIALINĖS PARAMOS ĮGYVENDINIMAS IR SVEIKATOS APSAUGOS PASLAUGŲ GERINIMAS“ APRAŠYMAS**

|  |  |  |  |
| --- | --- | --- | --- |
| Programos pavadinimas | Socialinės paramos įgyvendinimas ir sveikatos apsaugos paslaugų gerinimas | Kodas | 03 |

|  |  |  |  |
| --- | --- | --- | --- |
| **Biudžetiniai metai** | 2020 | | |
| **Programos parengimo argumentai** | Joniškio rajono savivaldybė, vadovaudamasi Lietuvos Respublikos įstatymais ir kitais norminiais teisės aktais ir vykdydama valstybės ir vietos savivaldos politiką, organizuoja savo teritorijoje socialinės paramos teikimą socialiai pažeidžiamoms gyventojų grupėms ir užtikrina sveikatos apsaugos paslaugų teikimą | | |
| **Ilgalaikis prioritetas (pagal Joniškio rajono savivaldybės strateginį plėtros planą)** | Kultūringos, išsilavinusios, sveikos ir saugios bendruomenės raida | **Kodas** | 01 |
| **Šia programa įgyvendinamas strateginis tikslas** | Gerinti bendruomenės sveikatą, mažinti socialinę atskirtį ir didinti saugumą rajone | **Kodas** | 1.2 |
| Asignavimų valdytojas (-ai), kodas | Joniškio rajono savivaldybės administracija, 288712070  Joniškio „Saulės“ pagrindinė mokykla, 190565192  Joniškio rajono vaiko ir šeimos gerovės centras, 157672552  Žagarės specialioji mokykla, 190565616  Joniškio rajono savivaldybės visuomenės sveikatos biuras, 301541296 | | |
| Vykdytojas (-ai), kodas | Joniškio rajono savivaldybės administracija, 288712070  Joniškio „Saulės“ pagrindinė mokykla, 190565192  Joniškio rajono vaiko ir šeimos gerovės centras, 157672552  Žagarės specialioji mokykla, 190565616  Joniškio rajono savivaldybės visuomenės sveikatos biuras, 301541296 | | |

|  |  |  |  |  |  |  |  |
| --- | --- | --- | --- | --- | --- | --- | --- |
| **Programos tikslas** | | Įgyvendinti Lietuvos Respublikos įstatymais ir kitais norminiais teisės aktais numatytą socialinę politiką, teikiant piniginę socialinę paramą ir socialines paslaugas Joniškio rajono gyventojams | | | **Kodas** | | 01 |
| **Tikslo įgyvendinimo aprašymas:**  Įgyvendinant šį tikslą vykdomi Socialinės paramos ir sveikatos skyriaus uždaviniai.  **Uždavinio (-ių) aprašymas:**  **01 Uždavinys.** Organizuoti Lietuvos Respublikos įstatymuose ir kituose norminiuose teisės aktuose numatytos piniginės socialinės paramos asmenims ir šeimoms teikimą.  **Pagrindinės priemonės.** Vykdant šį uždavinį iš Lietuvos Respublikos valstybės biudžeto bus mokamos tikslinės kompensacijos, išmokos vaikams (universali išmoka vaikui, nevertinant šeimos gaunamų pajamų; papildoma išmoka vaikui (kiekvienam vaikui nuo gimimo dienos iki 18 metų ir vyresniems, jei mokosi pagal bendrojo ugdymo programą (įskaitant ir profesinio mokymo įstaigose besimokančius pagal bendrojo ugdymo programą ir pagal bendrojo ugdymo programą kartu su profesinio mokymo programa), bet ne ilgiau, iki jiems sukaks 21 metai) šeimoms, auginančioms ir (ar) globojančioms 1 ar 2 vaikus, jeigu šeimos pajamos vienam asmeniui per mėnesį yra mažesnės negu 1,5 Lietuvos Respublikos Vyriausybės patvirtintų valstybės remiamų pajamų; šeimoms, auginančioms ir (ar) globojančioms 3 ar daugiau vaikų, nevertinant šeimos gaunamų pajamų; vienkartinė išmoka gimus ar įvaikinus vaiką); vienkartinė išmoka nėščiai moteriai; globos (rūpybos) išmoka ir jos tikslinis priedas; vienkartinės išmokos įsikurti asmenims, kuriems iki pilnametystės buvo nustatyta vaiko globa (rūpyba); išmoka besimokančio ar studijuojančio asmens vaiko priežiūrai, vaiko laikinosios priežiūros išmoka, išmoka įvaikinus vaiką.  Iš savivaldybės biudžeto lėšų bus mokamos socialinės pašalpos bei kompensuojamos komunalinės išlaidos, būsto šildymo, šalto vandens, nuotekų ir karšto vandens išlaidos mažas pajamas gaunančioms šeimoms (vieniems gyvenantiems asmenims), vienkartinės pašalpos socialiai remtiniems asmenims, naujagimio susilaukusioms šeimoms dovanojamas kūdikio kraitelis.  Iš valstybės biudžeto specialios tikslinės dotacijos lėšų bus mokamos vienkartinės laidojimo pašalpos, kompensuojamos išlaidos užsienyje mirusių (žuvusių) piliečių palaikams parvežti, skiriamas nemokamas maitinimas ir mokinio reikmenys vaikams iš mažas pajamas gaunančių šeimų bei nemokamas maitinimas daliai priešmokyklinio amžiaus vaikų; kompensuojama būsto nuomos ar išperkamosios būsto nuomos mokesčio dalis.  Savivaldybė savo lėšomis finansuos mokinių aprūpinimą mokinio reikmenimis išimties tvarka bei rajono pirmokų aprūpinimą mokinio reikmenimis, priešmokyklinio amžiaus vaikų nemokamą maitinimą, kompensuos socialinio būsto nuomininkų įsiskolinimus būsto paslaugų teikėjams, vykdys socialinio būsto plėtrą ir priežiūrą.  Valstybės biudžeto specialios tikslinės dotacijos lėšomis iš dalies bus kompensuotas neįgalių vaikų su sunkia negalia ir senyvo amžiaus asmenų bei suaugusių asmenų su sunkia negalia, apgyvendintų socialinės globos institucijose (Ventos, Aukštelkės, Jurdaičių, Linkuvos, Aknystos, Skemų, Senjorų socialinės globos namuose, Švč. M. Marijos parapijos senelių globos namuose „Santara“, Beržėnų senjorų namuose, Kepalių senelių namuose) išlaikymas; finansuotos dienos ir trumpalaikės socialinės globos paslaugos vaikams, senyvo amžiaus ir suaugusiems asmenims su sunkia negalia (Joniškio „Saulės“ pagrindinės mokyklos ir Žagarės specialiosios mokyklos dienos užimtumo centre, VšĮ Joniškio socialinių paslaugų ir užimtumo centre).  Savivaldybės ir valstybės biudžeto, Europos Sąjungos lėšomis bus įgyvendinamas projektas labiausiai skurstantiems asmenims „Parama maisto produktais ir higienos prekėmis“ iš Europos pagalbos labiausiai skurstantiems asmenims fondo.  **02 Uždavinys. Plėtoti ir modernizuoti socialinių paslaugų tinklą.**  **Pagrindinės priemonės.** Joniškio rajono gyventojams teikiamų socialinių paslaugų tinklas nuolat plečiamas ir modernizuojamas. 2020 m. bus toliau įgyvendinamas projektas „Joniškio rajono bendruomeninių vaikų globos namų (BVGN) ir vaikų dienos centrų tinklo plėtra“. Panaudojus Europos Sąjungos lėšas, bus rekonstruotas administracinės paskirties pastatas, nupirkti baldai bei įrangą, įrengiant jame BVGN. Taip pat šio projekto lėšomis bus finansuojamas naujo vaikų dienos centro steigimas Kriukų miestelyje ir esamo vaikų dienos centro Joniškio mieste plėtra.  2020 m. toliau vykdomas projektas „Integralios pagalbos teikimas Joniškio rajone“. Šiomis paslaugomis siekiama sukurti ir plėtoti kokybišką integralią pagalbą (socialinės globos ir slaugos) namuose neįgaliems vaikams, darbingo amžiaus neįgaliems asmenims, senyvo amžiaus asmenims.  Kartu su partneriais, Joniškio rajono vaiko ir šeimos gerovės centru ir VšĮ Žmogiškųjų išteklių stebėsenos ir plėtros biuru, bus tęsiamas projektas „Kompleksinė pagalba Joniškio rajono šeimoms“ pagal 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonę Nr. 08.4.1-ESFA-V-416 „Kompleksinės paslaugos šeimai“. Šiuo projektu didinamas prevencinių ir intervencinių paslaugų šeimai ir vaikui prieinamumas, kokybė ir įvairovė; organizuojamos asmeninio asistento paslaugos asmenims su fizine ir kompleksine negalia.  Projektas „Vaikų gerovės ir saugumo didinimo, paslaugų šeimai, globėjams (rūpintojams) kokybės didinimo bei prieinamumo plėtra“ nuo 2019 m. vykdomas kartu su Joniškio rajono vaiko ir šeimos gerovės centru. Įgyvendinant šį projektą, užtikrinama sklandi globos centro veikla, vaikus globojančioms šeimoms paslaugas teikia socialinis darbuotojas, koordinatorius, psichologas; darbuotojai aprūpinti baldais, reikalinga įranga, automobiliu, kuriuo vykta pas vaikus globojančias šeimas, budinčius globotojus, šeimyną.  2020 m. bus pradedamas įgyvendinti projektas, kuriuo kuriamos naujos bendruomeninės paslaugos neįgaliajam ir jo šeimai (apsaugotas būstas, grupinio gyvenimo namai, dienos užimtumo paslaugos socialinės dirbtuvės), skatinant žmonių su negalia savarankiškumą ir jų įgalinimą.  **03. Uždavinys. Užtikrinti socialinių paslaugų įvairovę ir prieinamumą, skatinti socialinių paslaugų plėtrą bendruomenėje.**  **Pagrindinės priemonės.** Įgyvendinant šį uždavinį siekiama užtikrinti Joniškio rajono gyventojams teikiamų socialinių paslaugų įvairovę ir prieinamumą.  Uždavinys įgyvendinamas Joniškio rajono savivaldybės administracijai finansuojant socialines paslaugas Joniškio rajono gyventojams valstybinėse, savivaldybės biudžeto lėšomis išlaikomose ar viešosiose įstaigose.  Bus finansuojamos ilgalaikės vienišų senyvo amžiaus gyventojų socialinės globos paslaugos Švč. M. Marijos parapijos senelių globos namuose „Santara“, Beržėnų senjorų namuose, Kepalių senelių namuose; asmenų su psichikos negalia socialinės globos paslaugos Aukštelkės, Jurdaičių, Linkuvos, Senjorų socialinės globos namuose; vaikų ilgalaikės socialinės globos paslaugos Akmenės r. vaikų globos namuose ir kompleksinių paslaugų namuose „Alka“; senyvo amžiaus asmenų apgyvendinimo savarankiško gyvenimo namuose paslaugos.  Pagal paslaugų teikimo ir biudžeto lėšų panaudojimo sutartis VšĮ Joniškio socialinių paslaugų ir užimtumo centre bus teikiamos bendrosios ir socialinės priežiūros paslaugos – transporto organizavimo, pagalbos į namus, apgyvendinimo nakvynės namuose ir krizių centre.  Joniškio rajono savivaldybės biudžeto lėšomis bus finansuojamos dienos ir trumpalaikės socialinės globos ir užimtumo paslaugos vaikams ir suaugusiems su proto negalia Joniškio „Saulės“ pagrindinėje mokykloje ir Žagarės specialiojoje mokykloje.  Joniškio rajono vaiko ir šeimos gerovės centro Vaiko globos ir Bendruomeninių vaikų globos namų skyriuose bus organizuojamos socialinės globos paslaugos be tėvų globos likusiems vaikams, Pagalbos šeimai skyriuje – socialinės priežiūros paslaugos šeimoms, susiduriančioms su socialinėmis problemomis, kompleksinė pagalba, vaikų dienos centrų veikla, Globos organizavimo skyriuje – pagalba globėjams ar rūpintojams, šeimynoms, budintiems globotojams, rengiami globėjai ar įtėviai, Savarankiško gyvenimo namų skyriuje (Joniškio r. Plikiškių mokykloje-daugiafunkciame centre) bus teikiama pagalba socialinę riziką patiriantiems asmenims, tai yra vienišoms motinoms su mažais vaikais.  Iš Lietuvos Respublikos valstybės biudžeto specialios tikslinės dotacijos bus skiriama lėšų socialinių darbuotojų, kurie teikia socialinės priežiūros paslaugas šeimoms, darbo užmokesčiui. Savivaldybės biudžeto lėšomis bus kompensuojamos šių darbuotojų išlaidos transportui, kanceliarinėms prekėms įsigyti, judriojo telefono ryšio paslaugoms apmokėti.  Savivaldybės biudžeto lėšomis planuojama finansuoti pagalbos pinigų (piniginė išmoka) mokėjimą asmenims, kuriems bendrąsias socialines paslaugas ar socialinę priežiūrą veiksmingiau organizuoti pinigais, ir vaiko globėjui (rūpintojui), budinčiam globėjui, šeimynai už globojamą vaiką; ilgalaikės socialinės globos paslaugos be tėvų globos likusiems vaikams šeimynoje (šeimynos dalyviui kas mėnesį teisės aktų nustatyta tvarka mokamos šeimynos dalyvio išlaikymo pajamos); užtikrintas savivaldybės savarankiškų funkcijų vykdymo administravimas.  Bus iš dalies finansuoti gyvenamojo būsto ir aplinkos pritaikymo darbai žmonėms su negalia. Šie darbai finansuojami iš savivaldybės biudžeto ir Neįgaliųjų departamento prie LR Socialinės apsaugos ir darbo ministerijos lėšų, atsižvelgiant į asmens neįgalumo lygį ir poreikius.  Savivaldybė biudžeto lėšomis dalinai prisidės įgyvendinant nevyriausybinių organizacijų projektus.  Įgyvendinant Nacionalinės neįgaliųjų socialinės integracijos programos priemones planuojama iš savivaldybės biudžeto ir valstybės biudžeto lėšų finansuoti socialinės reabilitacijos paslaugų neįgaliesiems bendruomenėje projektus. | | | | | | | |
| **Rezultato vertinimo kriterijai** | | | | | | | |
| Kriterijaus pavadinimas, mato vnt. | Savivaldybės administracijos padalinys, atsakingas už rodiklio reikšmių pateikimą | | Kriterijaus reikšmė, metai | | | | |
| 2019 metai  *(faktas)* | 2020 metai | 2021 metai | 2022 metai | |
| Socialinės pašalpos gavėjų skaičius nuo gyventojų skaičiaus, proc. | Socialinės paramos ir sveikatos skyrius | | 5,45 | 5,3 | 5,2 | 5,1 | |
| Organizuojamų specialiųjų socialinių paslaugų skaičius | Socialinės paramos ir sveikatos skyrius | | 11 | 11 | 11 | 11 | |
| Globojamų įstaigoje rajono vaikų skaičius | Socialinės paramos ir sveikatos skyrius | | 29 | 26 | 24 | 22 | |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Programos tikslas | | Užtikrinti sveikatos apsaugos paslaugų plėtrą | | | | **Kodas** | | 02 |
| **Tikslo įgyvendinimo aprašymas:**  Įgyvendinant šį tikslą vykdomi Socialinės paramos ir sveikatos skyriaus uždaviniai.  **Uždavinio (-ių) aprašymas:**  **01. Uždavinys.** Modernizuoti sveikatos apsaugos sektorių ir gerinti teikiamų paslaugų kokybę.  **Pagrindinės priemonės.** Vykdant šį uždavinį siekiama pagerinti sąlygas pacientams ir personalui, vykdyti pacientų informavimą ir švietimą.  Įgyvendinant projektą „Pirminės sveikatos priežiūros paslaugų kokybės gerinimas ir prieinamumo didinimas tikslinėms asmenų grupėms Joniškio rajone“ didinamas pirminės asmens ir visuomenės sveikatos priežiūros paslaugų kokybės efektyvumas.  Kofinansuojamas projektas „Paramos priemonių, gerinančių ambulatorinių sveikatos priežiūros paslaugų prieinamumą tuberkulioze sergantiems pacientams, įgyvendinimas Joniškio rajone“, kuriais vykdomas gyventojų sveikatos stiprinimas ir ligų prevencija, įgyvendinamos paramos priemonės, gerinančios ambulatorinių sveikatos priežiūros paslaugų prieinamumą tuberkulioze sergantiems pacientams.  **02. Uždavinys.** Įgyvendinti sveikatinimo veiklos priemones.  **Pagrindinės priemonės.** Vykdant šį uždavinį, bus finansuojami visuomenės sveikatos rėmimo specialiosios programos projektai, kuriais remiamos bendruomenių, ugdymo ir švietimo įstaigų, nevyriausybinių organizacijų ir kitų subjektų organizuojamos sveikatinimo veiklos.  Finansuojamos gydytojų specialistų pritraukimo į rajoną, jų įsikūrimo išlaidos.  Joniškio rajono savivaldybės visuomenės sveikatos biuras vykdys visuomenės sveikatos stiprinimo ir stebėsenos, mokinių visuomenės sveikatos priežiūros, psichinės ir emocinės sveikatos stiprinimo priemonių įgyvendinimo funkcijas, kurios finansuojamos valstybės biudžeto specialios tikslinės dotacijos lėšomis; psichinės ir emocinės sveikatos stiprinimo priemones, organizuojant viešus renginius.  Pagal paslaugų teikimo ir biudžeto lėšų panaudojimo sutartį VšĮ Joniškio socialinių paslaugų ir užimtumo centre bus teikiamos kineziterapijos ir masažo paslaugos.  Organizuojama neveiksnių asmenų gebėjimo pasirūpinti savimi ir priimti kasdienius sprendimus peržiūra. | | | | | | | | |
| **Rezultato vertinimo kriterijai** | | | | | | | | |
| Kriterijaus pavadinimas, mato vnt. | Savivaldybės administracijos padalinys, atsakingas už rodiklio reikšmių pateikimą | | Kriterijaus reikšmė, metai | | | | | |
| 2019 metai  *(faktas)* | 2020 metai | 2021 metai | | 2022 metai | |
| Vykdomų priemonių skaičius, skatinant visuomenės aktyvumą sveikatinimo veikloje | Socialinės paramos ir sveikatos skyrius | | 434 | 300 | 250 | | 250 | |
| Remiamų visuomenės sveikatos rėmimo specialiosios programos priemonių projektų skaičius | Socialinės paramos ir sveikatos skyrius | | 10 | 10 | 10 | | 10 | |

|  |
| --- |
| **Galimi programos vykdymo finansavimo šaltiniai**  Joniškio rajono savivaldybės biudžeto lėšos, Lietuvos Respublikos valstybės biudžeto lėšos, ES struktūrinių fondų lėšos, kitos lėšos. |

|  |
| --- |
| **Joniškio rajono savivaldybės strateginio plėtros plano dalys, susijusios su vykdoma programa**  1 prioritetas. Kultūringos, išsilavinusios, sveikos ir saugios bendruomenės raida.  1.2. tikslas. Gerinti bendruomenės sveikatą, mažinti socialinę atskirtį ir didinti saugumą rajone. |

|  |
| --- |
| **Susiję įstatymai ir kiti norminiai teisės aktai**  Lietuvos Respublikos vietos savivaldos įstatymas, Lietuvos Respublikos biudžeto sandaros įstatymas, Lietuvos Respublikos piniginės socialinės paramos nepasiturintiems gyventojams įstatymas; Lietuvos Respublikos išmokų vaikams įstatymas, Lietuvos Respublikos tikslinių kompensacijų įstatymas, Lietuvos Respublikos paramos mirties atveju įstatymas, Lietuvos Respublikos neįgaliųjų socialinės integracijos įstatymas, Lietuvos Respublikos socialinių paslaugų įstatymas, Lietuvos Respublikos šeimynų įstatymas, Lietuvos Respublikos socialinės paramos mokiniams įstatymas, Lietuvos Respublikos valstybės paramos būstui įsigyti ar išsinuomoti ir daugiabučiams namams atnaujinti (modernizuoti) įstatymas, Socialinių paslaugų finansavimo ir lėšų apskaičiavimo metodika, patvirtinta Lietuvos Respublikos Vyriausybės 2006 m. spalio 10 d. nutarimu Nr. 978, Nacionalinė neįgaliųjų socialinės integracijos 2013–2020 metų programa, patvirtinta Lietuvos Respublikos Vyriausybės 2012 m. lapkričio 21 d. nutarimu Nr. 1408, Socialinių paslaugų katalogas, patvirtintas Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-93, Europos pagalbos labiausiai skurstantiems asmenims fondo projektų finansavimo sąlygų aprašas Nr. 4, patvirtintas Lietuvos Respublikos socialinės apsaugos ir darbo ministro 2018 m. rugsėjo 20 d. įsakymu Nr. A1-503, Joniškio rajono savivaldybės būsto ir socialinio būsto nuomos tvarkos aprašas, patvirtintas Joniškio rajono savivaldybės tarybos 2017 m. rugsėjo 28 d. sprendimu Nr. T-219 (2018 m. rugpjūčio 30 d. sprendimo Nr. T-188 redakcija), Transporto paslaugų teikimo specialiaisiais automobiliais Joniškio rajono savivaldybėje tvarkos aprašas, patvirtintas Joniškio rajono savivaldybės tarybos 2013 m. birželio 27 d. sprendimu Nr. T-101 (2019 m. rugpjūčio 29 d. sprendimo Nr. T-178 redakcija), Pagalbos į namus paslaugų Joniškio rajono savivaldybėje teikimo ir mokėjimo už paslaugas tvarkos aprašas, patvirtintas Joniškio rajono savivaldybės tarybos 2013 m. gegužės 2 d. sprendimu Nr. T-53 (2018 m. vasario 15 d. sprendimo Nr. T-22 redakcija), Bendrųjų socialinių ir socialinės priežiūros paslaugų teikimo ir mokėjimo už šias paslaugas tvarkos aprašas, patvirtintas Joniškio rajono savivaldybės tarybos 2013 m. spalio 10 d. sprendimu Nr. T-149 (kartu su pakeitimu, padarytu 2015 m. vasario 12 d. sprendimu Nr. T-10), Dienos ir trumpalaikės socialinės globos neįgaliems asmenims teikimo ir mokėjimo už paslaugas tvarkos aprašas, patvirtintas Joniškio rajono savivaldybės tarybos 2013 m. gegužės 30 d. sprendimu Nr. T-85 (2018 m. kovo 29 d. sprendimo Nr. T-51 redakcija), Integralios pagalbos paslaugų teikimo tvarkos aprašas, patvirtintas Joniškio rajono savivaldybės tarybos 2016 m. gruodžio 15 d. sprendimu Nr. T-220, Pagalbos pinigų skyrimo ir mokėjimo Joniškio rajono savivaldybėje tvarkos aprašas, patvirtintas Joniškio rajono savivaldybės tarybos 2013 m. gegužės 30 d. sprendimu Nr. T-84 (2018 m. birželio 21 d. sprendimo Nr. T-156 redakcija), Budinčio globotojo veiklos organizavimo Joniškio rajono savivaldybėje tvarkos aprašas, patvirtintas Joniškio rajono savivaldybės tarybos 2018 m. kovo 29 d. sprendimu Nr. T-56, kiti savivaldybės institucijų patvirtinti socialinės paramos ir socialinių paslaugų teikimą reglamentuojantys teisės aktai.  Lietuvos Respublikos sveikatos sistemos įstatymas, Lietuvos Respublikos viešųjų įstaigų įstatymas, Lietuvos Respublikos visuomenės sveikatos stebėsenos (monitoringo) įstatymas, Asmens gebėjimo pasirūpinti savimi ir priimti kasdienius sprendimus nustatymo tvarkos aprašas, patvirtintas Lietuvos Respublikos socialinės apsaugos ir darbo ministro 2015 m. gruodžio 10 d. įsakymu Nr. A1-742, Joniškio rajono savivaldybės visuomenės sveikatos rėmimo specialiosios programos sudarymo, įgyvendinimo ir kontrolės tvarkos aprašas, patvirtintas Joniškio rajono savivaldybės tarybos 2011 m. lapkričio 3 d. sprendimu Nr. T-180, Joniškio rajono savivaldybės remiamų kineziterapijos ir masažo paslaugų teikimo tvarkos aprašas, patvirtintas Joniškio rajono savivaldybės tarybos 2014 m. spalio 2 d. sprendimu Nr. T-150. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_